ครม. แต่งตั้งโยกย้าย 3 ผู้ว่าราชการจังหวัด
นางสาวไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ที่ประชุมคณะรัฐมนตรี มีมติเห็นชอบแต่งตั้งผู้ดำรงตำแหน่งประเภทบริหารระดับสูง สังกัดกระทรวงมหาดไทย จำนวน 3 ราย โดยให้นายวีระศักดิ์ วิจิตร์แสงศรี พ้นจากผู้ว่าราชการจังหวัดสมุทรสาคร ไปดำรงตำแหน่งผู้ว่าราชการจังหวัดอ่างทอง และให้นายณรงค์ รักร้อย พ้นจากผู้ว่าราชการจังหวัดอุทัยธานี มาดำรงตำแหน่งผู้ว่าราชการจังหวัดสมุทรสาคร รวมถึงให้นายขจรเกียรติ รักพานิชมณี พ้นจากผู้ว่าราชการจังหวัดอ่างทอง ไปเป็นผู้ว่าราชการจังหวัดอุทัยธานี ทั้งนี้ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้ง เป็นต้นไป